CELEX: C2005/330/09
Language: fi
Date: 2005-12-24 00:00:00
Title: Yhteisöjen tuomioistuimen tuomio (viides jaosto)  27 päivänä lokakuuta 2005  asiassa C-166/04: Euroopan yhteisöjen komissio vastaan Helleenien tasavalta (Jäsenyysvelvoitteiden noudattamatta jättäminen — Direktiivi 79/409/ETY — Luonnonvaraisten lintujen ja niiden elinympäristön suojelu — Erityissuojelualueet — Messolongin laguuna)

24.12.2005   
            
            
               FI
            
            
               Euroopan unionin virallinen lehti
            
            
               C 330/5
            
         
      YHTEISÖJEN TUOMIOISTUIMEN TUOMIO
   
   (viides jaosto)
   27 päivänä lokakuuta 2005
   asiassa C-166/04: Euroopan yhteisöjen komissio vastaan Helleenien tasavalta (1)
   
   (Jäsenyysvelvoitteiden noudattamatta jättäminen - Direktiivi 79/409/ETY - Luonnonvaraisten lintujen ja niiden elinympäristön suojelu - Erityissuojelualueet - Messolongin laguuna)
   (2005/C 330/09)
   Oikeudenkäyntikieli: kreikka
   Asiassa C-166/04, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 2.4.2004, Euroopan yhteisöjen komissio (asiamiehinä M. Patakia ja. M. van Beek) vastaan Helleenien tasavalta (asiamiehenä E. Skandalou), yhteisöjen tuomioistuin (viides jaosto), toimien kokoonpanossa: R. Silva de Lapuerta, joka hoitaa viidennen jaoston puheenjohtajan tehtäviä, sekä tuomarit P. Kūris (esittelevä tuomari) ja J. Klučka, julkisasiamies: P. Léger, kirjaaja: R. Grass, on antanut 27.10.2005 tuomion, jonka tuomiolauselma on seuraava:
   
               1)
            
            
               Helleenien tasavalta ei ole noudattanut luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY 4 artiklan 1 ja 2 kohdan mukaisia velvoitteitaan, koska se ei ole toteuttanut kaikkia niitä toimenpiteitä, jotka ovat tarpeen sellaisen yhdenmukaisen, erityisen ja kattavan oikeudellisen järjestelmän luomiseksi ja soveltamiseksi, jolla voidaan varmistaa Messolongin laguunan erityissuojelualueen kestävä hallinnointi ja tehokas suojelu.
            
         
               2)
            
            
               Helleenien tasavalta velvoitetaan korvaamaan oikeudenkäyntikulut.
            
         
      (1)  EUVL C 156, 12.6.2004.